title: Edvard Munch
text: Kadimi artlapira va Paris, Munch gu awalkera ke gadye zo givar. To nope bata orka antiuca is kexuca ke Miel trutca ( 1890 ) fereon zo torigid. Orikafo koexo dem ant vola kake dilk gu faltaf komtum zo kalfelir, i gu lingera kan « uka kev uka » obasa va dolantira va mielafa kseva ke James McNeill Whistler. Bat witaf is tanaf grabom dere tir muxara va « titolera » ke ironokafa sanda ke XIX-eafa decemda. Bal wonara koe Christiania bak 1891, Munch va kexuca tulon nedir. Koe inyona trutca livodapa is milidafo ksevaxo mofelid, i tuopelarinda is martigara savena gan Paul Gauguin is yon francaf vixarevik. « Leceva, tuwava bal lidaf vanamugal zo tazukayar, ~ Munch suteyer. »